open-index/open-wikipedia-markdown huggingface dataset:
Γιώργος Βουλτζάτης

Ο **Γιώργος Βουλτζάτης** είναι Έλληνας ηθοποιός.

Είναι κυρίως γνωστός για τους ρόλους του στις σειρές «Της Αγάπης Μαχαιριά», «Βότκα Πορτοκάλι» Κωνσταντίνου και ΕλένηςΚάτω Παρτάλι.

## Πρώιμα χρόνια
Ο ηθοποιός γεννήθηκε και μεγάλωσε στα Πετράλωνα. Ο πατέρας του ήταν αστυνομικός και η μητέρα του δραστηριοποιούνταν με τα οικιακά. Από μικρός, παρουσίασε κλίση στα θεωρητικά μαθήματα και στα δρώμενα, στο stand-up comedy. Στην ηλικία των 18 ετών, έδωσε Πανελλήνιες εξετάσεις, επιθυμώντας να γίνει φιλόλογος, όμως δεν επαρκούσε η βαθμολογία του, για να εισαχθεί σε κάποιο σχετικό τμήμα. Έτσι, σπούδασε στη Δραματική Σχολή του Εθνικού Θεάτρου.

## Καριέρα
Έχει συμμετάσχει σε αρκετές επιτυχημένες τηλεοπτικές σειρές, μεταξύ των οποίων οι: Κωνσταντίνου και ΕλένηςΕίσαι το ταίρι μουΟι Στάβλοι της Εριέτας ΖαΐμηΤης Αγάπης ΜαχαιριάΚάτω Παρτάλι.

Παράλληλα, έχει κάνει ένα πέρασμα στο θέατρο, ενώ διακρίθηκε και για τη συμμετοχή του στον κινηματογράφο.

Το 2014, συμμετείχε στη διαφημιστική καμπάνια του Action24, μαζί με την επίσης ηθοποιό Δήμητρα Ματσούκα.

## Φιλμογραφία

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Ρόμπερτ Άιτνερ

Ο **Ρόμπερτ Άιτνερ** (*Robert Eitner*, 22Οκτωβρίου 18322 Φεβρουαρίου 1905) ήταν Γερμανός μουσικολόγος και βιβλιογράφος.

## Η ζωή και το έργο του
Ο Άιτνερ γεννήθηκε στο Μπρεσλάου (το σημερινό Βρότσλαβ της Πολωνίας). Σπούδασε στο πανεπιστήμιο της πόλεως, όπου είχε για πέντε χρόνια δάσκαλο τον συνθέτη και πάίκτη εκκλησιαστικού οργάνου Μόριτς Μπρόσιχ (Moritz Brosig, 1815-1887). Μερικές πηγές ωστόσο τονίζουν ότι ο Άιτνερ υπήρξε κατά μεγάλο μέρος αυτοδίδακτος.

Το 1853 ο Άιτνερ εγκαταστάθηκε στο Βερολίνο, όπου εργάσθηκε ως δάσκαλος της μουσικής. Δημιούργησε μερικές συνθέσεις για πιάνο και τραγούδια. Το 1863 άνοιξε το δικό του ωδείο, αλλά πλέον το ενδιαφέρον του στεφόταν όλο και περισσότερο μακριά από τη διδασκαλία και προς τη μουσικολογική έρευνα και συγγραφή. Το 1867 συνέταξε ένα «Λεξικόν Ολλανδών συνθετών», που κέρδισε ένα βραβείο από την Εταιρεία Προαγωγής της Μουσικής στο Άμστερνταμ, μολονότι τελικώς δεν εκδόθηκε ποτέ.

Το 1868 ο Άιτνερ πρωτοστάτησε στην ίδρυση στο Βερολίνο της «Εταιρείας Μουσικών Ερευνών» (*Gesellschaft für Musikforschung*), της οποίας έγινε γραμματέας και συντάκτης του μηνιαίου περιοδικού της, του *Monatshefte für Musik-Geschichte*. Μία ακόμη σειρά εκδόσεων από την Εταιρεία ήταν η 29-τομη *Publikation älterer praktischer und theoretischer Musikwerke*. Υπήρξε επίσης μια διαδοχή βιβλιογραφικών έργων, που αντανακλούσε τον ενθουσιασμό του Άιτνερ για τις μουσικές συνθέσεις του 16ου και του 17ου αιώνα. Επιπροσθέτως, επιμελήθηκε ένα δεκάτομο έργο αναφοράς υπό τον τίτλο *Biographisch-Bibliographisches Quellen-Lexikon der Musiker und Musikgelehrten der christlichen Zeitrechnung bis zur Mitte des neunzehnten Jahrhunderts*, που εκδόθηκε από το 1900 έως το 1904 στη Λειψία και εντόπιζε τόσο τα χειρόγραφα, όσο και τα τυπωμένα έργα των πρώιμων Ευρωπαίων συνθετών και μουσικολόγων. Αυτό το έργο εκτιμήθηκε τελικώς ως ερευνητικό εργαλείο, αρκετά ώστε να είναι διαθέσιμο σε περισσότερες από 200 μείζονες ευρωπαϊκές βιβλιοθήκες. 

Μία ακόμα συγγραφική συνεισφορά του Άιτνερ υπήρξαν τα 399 βιογραφικά λήμματα που έγραψε για το λεξικό *[[Allgemeine Deutsche Biographie]]*, αφορώντα σχεδόν όλα μουσικούς.

Το 1882 ο Άιτνερ εγκαταστάθηκε στην επαρχιακή μικρή πόλη Τέμπλιν, μεταξύ του Βερολίνου και της Βαλτικής Θάλασσας, όπου και απεβίωσε σε ηλικία 72 ετών.
## Παραπομπές


Κατηγορία:Μουσικολόγοι
Κατηγορία:Βιβλιογράφοι
Άι-Τόντορ

thumb|right|Το ακρωτήριο Άι-Τόντορ με το κάστρο «Χελιδονοφωλιά»
Το **Άι-Τόντορ** (ουκρ. Ай-Тюдор, ρωσ. Ай-Тодор)  είναι ακρωτήριο στη Μαύρη Θάλασσα και γραφική περιοχή της Κριμαίας, στη νότια πλευρά της χερσονήσου, σε γεωγραφικές συντεταγμένες πλάτος 44°25΄43΄΄ Βόρειο και μήκος 34°07΄34΄΄ Ανατολικό. Η ονομασία του προέρχεται από την παραφθορά της ονομασίας **Άγιοι Θεόδωροι** ή **Άγιος Θεόδωρος**, την οποία έδωσαν στο ακρωτήριο Έλληνες ναυτικοί.

Το ακρωτήριο βρίσκεται στα νοτιοδυτικά της Γιάλτας, από την οποία απέχει 8,5 χιλιόμετρα, και δίπλα στη λουτρόπολη Γκάσπρα. Αποτελεί συνέχεια του όρους Μογάμπι και καταλήγει απότομα στη θάλασσα από κρημνό ύψους 87,9 μέτρων, στην κορυφή του οποίου σώζονται ερείπια ρωμαϊκού φρουρίου που προστάτευε τον Χάρακα, τον μεγαλύτερο ρωμαϊκό καταυλισμό που έχει ανασκαφεί στην Κριμαία. Το 1835 ανεγέρθηκε και φάρος ύψους εννέα μέτρων. Δίπλα στο κυρίως ακρωτήριο, 250 μέτρα προς τα βορειοανατολικά, βρίσκεται το «διακοσμητικό κάστρο» «Χελιδονοφωλιά», που έκτισε το 1911-1912 ο Ρώσος γλύπτης και αρχιτέκτονας Λεονίντ Σέρβουντ για λογαριασμό του Γερμανού επιχειρηματία βαρόνου φον Στάινγκελ, και αποτελεί ένα από τα γνωστότερα τουριστικά αξιοθέατα της Κρίμαίας.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3

## Εξωτερικοί σύνδεσμοι
* 

Κατηγορία:Κριμαία
Κατηγορία:Ακρωτήρια της Ευρώπης
Κατηγορία:Γεωγραφικοί σχηματισμοί της Μαύρης Θάλασσας
Αϊτουτάκι

[μικρογραφία|Το Motu Tapuaetai ([αγγλ. *One Foot Island*, δηλαδή «Ποδονήσι»), ένα δημοφιλές μέρος για πικ νικ και προορισμός για όλες τις κρουαζιέρες στη λιμνοθάλασσα που εκτελούνται στο Αϊτουτάκι.]]
Το **Αϊτουτάκι** (*Aitutaki*), γνωστό και με τις παραδοσιακές ονομασίες **Αράουρα** και **Ουτατάκι** (*Utataki*), είναι το πέμπτο σε έκταση και το δεύτερο σε πληθυσμό νησί του αρχιπελάγους και κράτους των Νήσων Κουκ, βόρεια του κυριότερου νησιού Ραροτόνγκα. Ο πληθυσμός του νησιού είναι περίπου δύο χιλιάδες κάτοικοι (1.928 σύμφωνα με την τελευταία απογραφή) και ο κυριότερος οικισμός είναι το χωριό Αρουτάνγκα, στη δυτική ακτή.

## Γεωγραφία
Το Αϊτουτάκι χαρακτηρίζεται μερικές φορές ως «σχεδόν ατόλη», επειδή αποτελείται από νησί και γύρω του λιμνοθάλασσα με περιβάλλοντες αυτή υφάλους, αλλά και με σημαντική έκταση υψηλότερου εδάφους στη μία πλευρά: έχει μέγιστο υψόμετρο πάνω από τη μέση επιφάνεια της θάλασσας περίπου 123 μέτρα, στον λόφο Μαούνγκα Που, κοντά στο βόρειο άκρο του. Η χερσαία έκταση του νησιού είναι 18,05 τετραγωνικά χιλιόμετρα, από τα οποία η κυρίως νήσος καταλαμβάνει τα 16,8. Η χερσόνησος Οότου, που εξέχει προς τα ανατολικά και νότια από το βόρειο άκρο της κυρίως νήσου, καταλαμβάνει 1,75 τετραγωνικά χιλιόμετρο. Η λιμνοθάλασσα καταλαμβάνει έκταση μεταξύ 50 και 74 τετραγωνικών χιλιομέτρων, σύμφωνα με διάφορες πηγές.

Ο κοραλλιογενής ύφαλος που σχηματίζει τη βάση του Αϊτουτάκι έχει χαρακτηριστικό σχήμα σχεδόν ισόπλευρου τριγώνου, με πλευρές μήκους 12, 13 και 15 χιλιομέτρων. Το χείλος της νότιας πλευράς του τριγώνου βρίσκεται βυθισμένο κάτω από την επιφάνεια του ωκεανού, ενώ η ανατολική πλευρά αποτελείται από ένα κομπολόι νησίδων, όπως οι Μανγκέρε, Ακαϊάμι και Τεκόπουα.

Η δυτική πλευρά της ατόλης περιλαμβάνει πολλά από τα σημαντικά χαρακτηριστικά του Αϊτουτάκι, όπως μία εκβαθυσμένη δίοδο μήκους ενός χιλιομέτρου για μικρά πλοία μέσα από τον κοραλλιογενή ύφαλο. Επιπλέον, στη νότια πλευρά υπάρχει μία φυσική δίοδος στον ύφαλο.

Το κυρίως νησί διαθέτει εύφορο ηφαιστειογενές έδαφος, όπου καλλιεργούνται τροπικά φρούτα και λαχανικά. Οι δύο από τις 15 νησίδες («μότου») του κοραλλιογενούς υφάλου του Αϊτουτάκι είναι επίσης ηφαιστειογενή, ενώ τα υπόλοιπα είναι κοραλλιογενή.

Το Αεροδρόμιο του Αϊτουτάκι, που κατασκευάσθηκε κατά τον Β΄ Παγκόσμιο Πόλεμο, βρίσκεται κατά μήκος της χερσονήσου Οότου.

* Στο Αϊτουτάκι γεννήθηκε και μεγάλωσε ο πρωθυπουργός των Νήσων Κουκ Χένρι Πούνα.

## Παραπομπές


## Εξωτερικοί σύνδεσμοι
* Το Αϊτουτάκι στον ιστότοπο των Νήσων Κουκ
* Ιστότοπος από κάτοικο
* Φωτογραφίες
* «Aitutaki – One of the World's favourite islands...», από την αεροπορική εταιρεία Air Rarotonga

Κατηγορία:Νήσοι Κουκ
Κάστρο του Μπρισάκ

Το **Κάστρο του Μπρισάκ** (γαλλικά: *Château de Brissac*) βρίσκεται στην περιοχή Μπρισάκ-Κενσέ στην πόλη Μπρισάκ Λουάρ Ωμπάνς τού νομού του Μαιν-ε-Λουάρ, νοτιο-ανατολικά του Ανζέρ. Η ιδιοκτησία ανήκει στην οικογένεια Κοσέ-Μπρισάκ, της οποίας ο αρχηγός φέρει τον τίτλο του *δούκα του Μπρισάκ*. Το κάστρο ανήκει στα ιστορικά Μνημεία του Υπουργείου Πολιτισμού της Γαλλίας.

## Ιστορία
Το κάστρο χτίστηκε αρχικά ως φρούριο από τους κόμητες τού Ανζού τον 11ο αι. Έπειτα από τη νίκη επί των Άγγλων από τον Φίλιππο Β΄ της Γαλλίας, ο βασιλιάς έδωσε την ιδιοκτησία στον ιππότη Γουλιέλμο ντε Ρος, σενεσάλη των περιοχών Ανζού, Μαιν και Τουραίν. Τον 15ο αι το οικοδόμημα ξανακτίστηκε από τον Πιερ ντε Μπρεζέ, έναν πλούσιο  υπουργό τού Καρόλου Ζ΄ της Γαλλίας. Κατά τη βασιλεία τού Φραγκίσκου Α΄ της Γαλλίας (1515-47) η ιδιοκτησία αποκτήθηκε από τον Ρενέ ντε Κροσέ, που ο βασιλιάς τον ονόμασε κυβερνήτη τού Ανζού και τού Μαιν.

Κατά τους Θρησκευτικούς Πολέμους στη Γαλλία το κάστρο έγινε ιδιοκτησία το 1689 τού ηγέτη των Προτεσταντών Ερρίκου της Ναβάρρας. Έχοντας σοβαρές ζημίες, το φρούριο επρόκειτο να κατεδαφιστεί. Ωστόσο ο Κάρολος Β΄ ντε Κροσέ πήρε το μέρος του Ερρίκου, που σύντομα στέφθηκε βασιλιάς της Γαλλίας ως Ερρίκος Δ΄ των Βουρβόνων. Εκείνος τον αντάμειψε δίνοντάς του την ιδιοκτησία, τον τίτλο του *δούκα του Μπρισάκ* και χρήματα για να ξανακτίσει το κάστρο το 1611.

Η κατασκευή του το κατέστησε το υψηλότερο κάστρο της Γαλλίας. Η πρόσοψή του αντανακλά τις επιρροές της Μπαρόκ αρχιτεκτονικής τού 17ου αι. Μέσω γάμων, η οικογένεια Κοσέ-Μπρισάκ απέκτησε επίσης το κάστρο Μοντρέιγ-Μπελαί, το οποίο αργότερα πώλησε.

Το 1620 ο Λουδοβίκος ΙΓ΄ της Γαλλίας και η μητέρα του Μαρία των Μεδίκων συναντήθηκαν για να συζητήσουν τις διαφορές τους στο "ουδέτερο" έδαφος τού κάστρου τού Μπρισάκ. Επιτεύχθηκε ανακωχή μεταξύ τους, αλλά δεν κράτησε πολύ και η βασιλομήτωρ τελικά εξορίστηκε.

Οι απόγονοι τού 1ου δούκα τού Μπρισάκ διατήρησαν το κάστρο ως το 1792, όταν η ιδιοκτησία λεηλατήθηκε κατά τη διάρκεια της Γαλλικής Επανάστασης. Έμενε στα αζήτητα ως το 1844, όταν ένα πρόγραμμα ανακαίνισης ξεκίνησε και συνεχίστηκε από τους επόμενους δούκες τού Μπρισάκ.

## Παραπομπές


## Πηγές
* Château de Brissac - official website
* Châteaux of the Loire Valley website
* Ministry of Culture database entry for the Château de Brissac
* Ministry of Culture photos of the Château de Brissac
* Photos of the interior of the Château de Brissac

## Δείτε επίσης
* Κάστρα του Λίγηρα

Κατηγορία:Κάστρα του Λίγηρα
Κάστρο του Κλο-Λυσέ

Το **Κάστρο του Κλο-Λυσέ** (γαλλικά: *Château du Clos Lucé*), επίσημα αποκαλούμενο *κτήμα του Κλου (manoir du Cloux)*, είναι ένα μεγάλο κάστρο, που βρίσκεται στο κέντρο του Αμπουάζ, στον νομό Αντρ-ε-Λουάρ, στο κέντρο της κοιλάδας του Λίγηρα. Είναι στη φυσική κοιλάδα τού ποταμού, που επίσημα καλείται Τουραίν. Κτισμένο από τον Υγκ (Ούγκο) του Αμπουάζ το 1471, το ανάκτορο γνώρισε αρκετούς διάσημους ιδιοκτήτες, όπως τον Κάρολο Η΄ της Γαλλίας και τον Λεονάρντο ντα Βίντσι. Βρίσκεται 500 μ. κοντά στο Κάστρο του Αμπουάζ, με το οποίο συνδέεται με έναν υπόγειο διάδρομο.

## Ιστορία
Ο Κάρολος Η΄ αγόρασε το κτίσμα από τον Ετιέν Λε Λουπ το 1490 και την εποχή εκείνη έγινε γνωστό ως *το θερινό ενδιαίτημα*· φιλοξενούσε μέλη της Γαλλικής βασιλικής οικογένειας. Έπειτα από μερικές δεκαετίες, ο Φραγκίσκος Α΄ της Γαλλίας προσκάλεσε τον Λεονάρντο ντα Βίντσι να ζήσει στη Γαλλία το 1516 και παραχώρησε το κτήριο στον ζωγράφο. Ο ηλικιωμένος καλλιτέχνης έζησε εδώ τα τελευταία έτη του, ως το τέλος του στις 2 Μαΐου 1519. 

Χάρη στους λαμπρούς ιδιοκτήτες του, το οικοδόμημα σήμερα είναι ένα από τα ιστορικά Μνημεία και έτσι προστατεύεται από κατεδάφιση ή ανακαίνιση. Έπειτα από το 1855 έγινε ένα γνωστό μουσείο για τη ζωή του Λεονάρντο ντα Βίντσι, αφιερωμένο στη μνήμη του και στο έργο του, που συγκεντρώνεται και διευθύνεται από την οικογένεια Σαιν-Μπρί, τους τελικούς ιδιοκτήτες της ιδιοκτησίας.

## Δείτε επίσης
* Κάστρα του Λίγηρα

## Παραπομπές


Κατηγορία:Κάστρα του Λίγηρα
Παγκόσμια Ημέρα Ελληνικής Γλώσσας

Η **Παγκόσμια Ημέρα [[Ελληνική γλώσσα|Ελληνικής Γλώσσας]]** εορτάζεται ετησίως στις 9 Φεβρουαρίου , ημέρα θανάτου του Διονυσίου Σολωμού, του εθνικού ποιητή της Ελλάδας. Η παγκόσμια ημέρα θεσμοθετήθηκε το 2017, με κοινή απόφαση των Υπουργών Εσωτερικών, Εξωτερικών και Παιδείας της Ελλάδας.

H πρωτοβουλία για την καθιέρωση μιας ημέρας αφιερωμένης στην Ελληνική γλώσσα ξεκίνησε το 2014 από έμπνευση του καθηγητή Γιάννη Κορινθίου, τότε Προέδρου της Ομοσπονδίας Ελληνικών Κοινοτήτων και Αδελφοτήτων της Ιταλίας. Πρωτοστάτησαν στην κινητοποίηση για την καθιέρωση της ημέρας τα κλασικά λύκεια και η Ελληνική Κοινότητα της Νάπολης και Καμπανίας. Αρχικά υπήρξε ένα σχέδιο νόμου με τίτλο «Καθιέρωση Παγκόσμιας Ημέρας Ελληνοφωνίας και Ελληνικού Πολιτισμού» με προτεινόμενη μέρα τη 20ή Μαΐου, πιθανή ημέρα γέννησης του Σωκράτη. Τελικά, μετά από πρόταση του συμβούλου πολιτισμικής διαχείρισης, Ηλία Μπουντούρη επελέγη η 9η Φεβρουαρίου, ημέρα μνήμης του Διονυσίου Σολωμού (1798-1857). Στη συνέχεια, με Κοινή Υπουργική Απόφαση (ΦΕΚ της 24ης Απριλίου 2017, αρ. 1384), ορίστηκε ο τίτλος «Παγκόσμια Ημέρα Ελληνικής Γλώσσας». Τον Νοέμβριο του 2025, κατά τη διάρκεια των εργασιών της 43ης Γενικής Συνόδου της UNESCO στη Σαμαρκάνδη του Ουζμπεκιστάν, ανακηρύχθηκε επισήμως η καθιέρωση και διεθνώς της 9ης Φεβρουαρίου ως Παγκόσμια Ημέρα Ελληνικής Γλώσσας. 

Για τον εορτασμό της ημέρας, λαμβάνουν χώρα εκδηλώσεις σε εκπαιδευτικά ιδρύματα στην Ελλάδα και πανεπιστημιακά τμήματα ελληνικής γλώσσας σε όλο τον κόσμο.

## Παραπομπές


## Εξωτερικοί Σύνδεσμοι
* Σημείωμα του γλωσσολόγου Γ. Μπαμπινιώτη για την Παγκόσμια Ημέρα Ελληνικής Γλώσσας
* LIFO - Παγκόσμια Ημέρα Ελληνικής Γλώσσας
* GREEK REPORTER - The Greek Language is Not Dying; It’s Merely Changing

Κατηγορία:Ελληνική γλώσσα
Κατηγορία:Παγκόσμιες ημέρες
Ρόκο Σιφρέντι

Ο **Ρόκο Σιφρέντι** (, 4 Μαΐου 1964 - ) είναι Ιταλός ηθοποιός, σκηνοθέτης και παραγωγός πορνογραφικών ταινιών. Ο Σιφρέντι, γνωστός και ως ο «ιταλός επιβήτορας», έχει συμμετάσχει σε περίπου 1.300 πορνογραφικές ταινίες. Πρόκειται για έναν από τους διασημότερους πορνοστάρ στην Ιταλία. Μεταξύ των πολλών βραβεύσεων που έχει λάβει στον χώρο του, είναι νικητής των *AVN Awards*, στην κατηγορία Άνδρας Ερμηνευτής της Χρονιάς, το 1993, έχει πάρει και δύο *XBIZ Awards* στην κατηγορία Ξένος Ερμηνευτής της Χρονιάς. 

Ο Σιφρέντι, ξεκίνησε την καριέρα του στην πορνογραφία το 1987, όμως γρήγορα κυνήγησε καριέρα στο μόντελινγκ, όχι για πολύ όμως. Αργότερα, δημιούργησε και τη δική του εταιρεία πορνογραφικών ταινιών, με έδρα την Ουγγαρία. Το 2004, χάριν των παιδιών του, δήλωσε πως θα αποσυρθεί και αφιερώθηκε στη σκηνοθεσία και την παραγωγή. Όμως, χωρίς να έχει μεγάλη επιτυχία σε αυτόν τον τομέα, το 2009, επέστρεψε ως ηθοποιός, έως όμως και το 2015. 

Εκτός από την πορνογραφία, λόγω της μεγάλης του δημοτικότητας, εμφανίστηκε και στον κινηματογράφο, αρχής γενομένης, με το ερωτικό δράμα *Romance*, το 1999. Και μετά ξανά το 2001 στο *Anatomy of Hell* . Επίσης, την ίδια δεκαετία εμφανίστηκε και στην ιταλική τηλεόραση, μέχρι και σε διαφήμιση για πατατάκια. Από το 1993, είναι νυμφευμένος με την Rosa Caracciolo, με την οποία έχει αποκτήσει και δύο γιούς.

## Παραπομπές


## Εξωτερικοί σύνδεσμοι
* 
* 

Κατηγορία:Ιταλοί ηθοποιοί κινηματογράφου
Κατηγορία:Ιταλοί ηθοποιοί πορνογραφικών ταινιών
Κατηγορία:Ιταλοί σκηνοθέτες πορνογραφικών ταινιών
Κατηγορία:Ιταλοί παραγωγοί πορνογραφικών ταινιών
Οικονομία της Ευρωπαϊκής Ένωσης

Η **Οικονομία της Ευρωπαϊκής Ένωσης** είναι η κοινή οικονομία των χωρών μελών της Ευρωπαϊκής Ένωσης. Είναι η δεύτερη μεγαλύτερη οικονομία στον κόσμο, τόσο σε ονομαστικούς όρους (μετά τις Ηνωμένες Πολιτείες Αμερικής) και σύμφωνα με την Ισοτιμία αγοραστικής δύναμης (μετά την Κίνα). Το ΑΕΠ της Ευρωπαϊκής Ένωσης υπολογίστηκε σε 18,8 τρισεκατομμύρια δολάρια (ονομαστική αξία) το 2018, που αντιπροσωπεύουν ~22% της παγκόσμιας οικονομίας (Κατάλογος χωρών ανά ΑΕΠ (ονομαστικό)).

## Δείτε ακόμη
*Ευρωπαϊκή ιθαγένεια
*Ευρωπαϊκή Κεντρική Τράπεζα
*Ευρωπαϊκή Τράπεζα Επενδύσεων
*Νομισματικά και δημοσιονομικά κριτήρια Ευρώ
*Νομισματική μονάδα

## Παραπομπές

*Cells shaded in green indicate forecast figure
* One region may be classified by Eurostat as a NUTS-1, NUTS-2 as well as a NUTS-3 region. Several NUTS-1 regions are also classified as NUTS-2 regions such as Brussels-Capital or Ile-de-France. Many countries are only classified as a single NUTS-1 and a single NUTS-2 region such as Latvia, Lithuania, Luxemburg and (although over 3&nbsp;million inhabitants) Denmark.
*
*
*
The following links are used for the GDP growth and GDP totals (IMF):
*Link to 10 new memberstates Growth Rates
*Link to Growth Rates for the Eurozone
*Link to non-Eurozone EU15 countries Growth Rates

## Εξωτερικοί σύνδεσμοι
*European Commission – Economic and Financial Affairs
*Eurostat – Statistics Explained – All articles on economy and finance
Επιτόκιο αναφοράς του ευρώ για περίοδο μιας ημέρας

Το **Επιτόκιο αναφοράς του ευρώ για περίοδο μιας ημέρας** υπολογίζεται ως ο σταθμισμένος μέσος όρος όλων των συναλλαγών δανείων χωρίς δάνεια διάρκειας μίας ημέρας στη διατραπεζική αγορά που πραγματοποιήθηκαν στην Ευρωπαϊκή Ένωση και στις χώρες της Ευρωπαϊκής Ζώνης Ελευθέρων Συναλλαγών από τις ομάδες τραπεζών. Αναφέρεται σε μια σύμβαση μετρήσεως ημερών ACT/360 και εμφανίζεται με τρία δεκαδικά ψηφία.

## Παραπομπές


## Εξωτερικοί σύνδεσμοι
*Eonia homepage
**Eonia historical data (informative)
*Eonia-Swap homepage
**Eonia-Swap historical data (informative)
*European Central Bank
*Euribor homepage
**Eonia historical data in Excel files (informative)
*Eonia graphs and charts
*Historical chart 

Κατηγορία:Ευρωζώνη
Κατηγορία:Τραπεζική
Αριθμομηχανή Ευρώ

Μια **αριθμομηχανή ευρώ** είναι ένας δημοφιλής τύπος Αριθμομηχανής σε ευρωπαϊκές χώρες (Δείτε Ευρωζώνη) που έχουν υιοθετήσει το ευρώ σαν το επίσημο νόμισμα τους. Λειτουργεί όπως κάθε άλλη κανονική αριθμομηχανή, αλλά περιλαμβάνει επίσης μια ειδική λειτουργία που επιτρέπει σε κάποιον να μετατρέψει μια τιμή που εκφράζεται στην προηγούμενη επίσημη μονάδα (την Πεσέτα στην Ισπανία, για παράδειγμα) στη νέα αξία σε ευρώ ή αντίστροφα. Η χρήση του έγινε πολύ δημοφιλής στον πληθυσμό και το εμπόριο αυτών των χωρών, ιδίως κατά τους πρώτους μήνες μετά την υιοθέτηση του ευρώ.

Δεδομένου ότι έχουν παραχθεί πολλοί, βρίσκονται επίσης εκτός της ευρωζώνης για να βοηθήσουν το προσωπικό με μετατροπές σε αεροδρόμια ή σιδηροδρομικούς σταθμούς όπου το ευρώ έχει ισχυρή παρουσία.

## Παραπομπές

Κατηγορία:Αριθμομηχανή
Κατηγορία:Ευρώ
Κατηγορία:Αγορά συναλλάγματος
Holly One

Ο **Ολιβέιρο Μιλιόρε** (ιταλικά: *Oliviero Migliore*, 12 Απριλίου 1965 - 8 Σεπτεμβρίου 2008), περισσότερο γνωστός ως  **Holly One**, ήταν Ιταλός ηθοποιός πορνογραφικών ταινιών, ιδιαίτερα γνωστός για το ύψος του, που έφτανε τους 120 πόντους. Περί τη δεκαετία του 1980, εγκαταστάθηκε στην Ισπανία, δίνοντας κάποια σόου, σε νυχτερινά κέντρα της Ίμπιζα, τη δεκαετία του 1990. Αυτήν τη δεκαετία, ξεκίνησε και την καριέρα του ως ηθοποιός πορνογραφικών ταινιών. 

Συνεργάστηκε με διάσημους ηθοποιούς του χώρου όπως τον Ρόκο Σιφρέντι  και τον Νάτσο Βιδάλ, όπως επίσης και με γυναίκες, όπως η Κατσούνι και η Κέλι Στάφορντ. Εκτός από πορνογραφικές, έχει συμμετάσχει και σε κινηματογραφικές ταινίες όπως το  *Faust: Love of the Damned* (2003). To 2000, κέρδισε βραβείο στα *Ninfa Awards*, στην κατηγορία Καλύτερου Δεύτερου Ρόλου, στην ταινία *Bulls and Milk*. Απεβίωσε στη Βαρκελώνη, σε ηλικία 41 ετών, από ανακοπή καρδιάς. 
## Παραπομπές


## Εξωτερικοί σύνδεσμοι
* 
* 
* 

Κατηγορία:Ιταλοί ηθοποιοί πορνογραφικών ταινιών
Οικονομία της Ευρώπης

Η **οικονομία της Ευρώπης** περιλαμβάνει περισσότερους από 744 εκατομμύρια ανθρώπους σε 50 διαφορετικές χώρες. Η σύσταση της Ευρωπαϊκής Ένωσης και το 1999 η καθιέρωση ενός ενιαίου νομίσματος, του ευρώ, φέρνει τις συμμετέχουσες ευρωπαϊκές χώρες πιο κοντά στην ευκολία ενός κοινού νομίσματος και οδήγησε σε μια ισχυρότερη ευρωπαϊκή ταμειακή ροή. Η διαφορά του πλούτου σε ολόκληρη την Ευρώπη μπορεί να φανεί σε μεγάλο βαθμό στον διαχωρισμό στον ψυχρό πόλεμο, με ορισμένες χώρες να παραβιάζουν το χάσμα (Ελλάδα, Πολωνία, Ρουμανία, Σλοβενία και Τσεχία). Ενώ τα περισσότερα ευρωπαϊκά κράτη έχουν ένα υψηλότερο κατά κεφαλή ΑΕΠ από τον μέσο όρο του κόσμου και πολλή ανάπτυξη (Λίχτενσταϊν, Λουξεμβούργο, Μονακό, Ανδόρρα, Νορβηγία, Σουηδία, Ολλανδία, Ελβετία, Ηνωμένο Βασίλειο), μερικές ευρωπαϊκές οικονομίες, παρά τη θέση τους σχετικά με τον μέσο όρο του κόσμου στον δείκτη ανθρώπινης ανάπτυξης, είναι φτωχότερες.

Σε ολόκληρο το άρθρο αυτό, η λέξη *Ευρώπη* και τα παράγωγα της λέξης συμπεριλαμβάνουν επιλεγμένα κράτη των οποίων η επικράτεια είναι μόνο εν μέρει στην Ευρώπη – όπως το Τουρκία (ανάλογα με τον ορισμό - ολόκληρη ή απλώς η Θράκη), το Αζερμπαϊτζάν (Καύκασος) και η Ρωσία (το ευρωπαϊκό μέρος της στα βουνά της Ουράλ) - και τα εδάφη που είναι γεωγραφικά στην Ασία, συνορεύουν με την Ευρώπη και είναι πολιτιστικά προσκολλημένα στην ήπειρο - όπως η Αρμενία, η Γεωργία και η Κύπρος.

## Παραπομπές


## Εξωτερικοί σύνδεσμοι
* 


Ευρωπη
Ευρωομόλογα (ευρωζώνη)

Τα **ευρωομολόγα**  ή **ομόλογα σταθερότητας** προτάθηκαν ως κρατικά ομόλογα που θα εκδίδονται σε ευρώ από κοινού από τα 19 κράτη της ευρωζώνης. Η ιδέα τέθηκε για πρώτη φορά από την Ευρωπαϊκή Επιτροπή το 2011 κατά τη διάρκεια της ευρωπαϊκής κρίσης χρέους 2009-2012. Τα ευρωομόλογα θα είναι επενδύσεις χρέους όπου ένας επενδυτής δανείζει ένα ορισμένο χρηματικό ποσό, για ένα συγκεκριμένο χρονικό διάστημα, με ένα συγκεκριμένο επιτόκιο, στο σύνολο της ευρωζώνης, το οποίο στη συνέχεια προωθεί τα χρήματα σε μεμονωμένες κυβερνήσεις.

## Δείτε ακόμη
* Δημόσιο χρέος
* Τόκος

## Παραπομπές

## Εξωτερικοί σύνδεσμοι
* Bruegel: The blue bond proposal  (Issue 2010/03, May 2010)
* Bruegel: Eurobonds: The blue bond concept and its implications  (March 2011)
* Ευρωπαϊκή Επιτροπή: Green paper on stability bonds (November 2011)
* European League for Economic Cooperation: The ELEC “Euro T-Bill Fund” (January 2012)

Κατηγορία:Ευρωζώνη
Italia Marittima

Η "Italia Marittima S.p.A.", που από το 1919 έως το 2006 ονομαζόταν "Lloyd Triestino", και ιδρύθηκε ως "Österreichischer Lloyd", είναι μια ναυτιλιακή εταιρεία με έδρα την Τεργέστη της Ιταλίας και διοικείται από την "Evergreen Marine Corporation".

## Ιστορία

Ιδρύθηκε ως "Österreichischer Lloyd" (ή "Austrian Lloyd") το 1832 και έγινε μία από τις μεγαλύτερες ναυτιλιακές εταιρείες του κόσμου, με τη διαχείριση του μεγαλύτερου όγκου εμπορικών και επιβατικών ταξιδιών της Αυστροουγγαρίας μέχρι το 1918. Η "Austrian Lloyd" πραγματοποιούσε τακτικές γραμμές από την Τεργέστη στην Ινδία, στην Κίνα και την Άπω Ανατολή, τη Βραζιλία, τις ΗΠΑ και τη Βόρεια Ευρώπη. Ήταν επίσης μια από τις πρώτες ναυτιλιακές εταιρίες που χρησιμοποίησαν ατμοπλοϊκά πλοία.

Το όνομα της εταιρείας μετατράπηκε σε "Lloyd Triestino" το 1919, όταν η Τεργέστη έγινε μέρος της Ιταλίας. Εκείνη την περίοδο, η εταιρεία αντιμετώπισε επίσης σημαντική αναδιάρθρωση, προκειμένου να επιδιορθώσει τις ζημίες που υπέστη κατά τον Α 'Παγκόσμιο Πόλεμο. Μέχρι το τέλος της δεκαετίας του 1930, η "Lloyd Triestino", με την παραθαλάσσια "Marittima Italiana", ήταν και πάλι σημαντική παγκόσμια ναυτιλιακή δύναμη, έχοντας στην κατοχή της 85 σκάφη με 17 δρομολόγια προς την ανατολική Αφρική, τη νότια Αφρική, την Ασία και την Αυστραλία. Η εταιρεία ήταν αποδυναμωμένη από την καταστροφή του Β Παγκοσμίου Πολέμου, τη δεκαετία του 1940. Κατά τη διάρκεια του πολέμου, η "Lloyd Triestino" έχασε 68 πλοία και 1.000 ναυτικούς. Στο τέλος, μειώθηκαν σε ένα στόλο μόλις πέντε πλοίων και αντιμετώπισαν και πάλι μια τεράστια επιχείρηση ανάκτησης. Μέχρι το 1956, ο στόλος της "Lloyd Triestino" είχε μεγαλώσει σε 31 συνολικά πλοία.

Η "Lloyd Triestino" ξεκίνησε μια συνεργασία με την γιγάντια Ταϊβανική ναυτιλιακή εταιρεία, "Evergreen Marine, Corp.", το 1993. Αυτή η επιτυχημένη συνεργασία έχει ενισχυθεί με την πάροδο των χρόνων και τώρα περιλαμβάνει και τη Βρετανική βάση της "Evergreen", τη "Hatsu Marine Ltd.", η οποία δημιουργήθηκε το 2000.

Από την 1η Μαρτίου του 2006, το όνομα της "Lloyd Triestino" άλλαξε σε "Italia Marittima". Τα ονόματα των πλοίων μεταβάλλονται σταδιακά από το πρόθεμα "LT" σε "Ital" για να αντικατοπτρίζουν αυτήν την αλλαγή.

## Δείτε επίσης

*Λιμάνι της Τεργέστης

## Εξωτερικοί σύνδεσμοι

* Επίσημη ιστοσελίδα
* Λίστα των πλοίων της "Lloyd Triestino"

## Παραπομπές

Κατηγορία:Ναυτιλιακές επιχειρήσεις
Κατηγορία:Επιχειρήσεις της Ιταλίας
Εφαρμογή κινητού

Μια εφαρμογή έχει σχεδιαστεί για να λειτουργεί σε μια φορητή συσκευή όπως ένα έξυπνο τηλέφωνο, μια ταμπλέτα ή ένα έξυπνο ρολόι. Αρχικά οι εφαρμογές προορίζονταν ως συμπληρώματα της παραγωγικότητας, καθώς οι πρώτες εφαρμογές παρείχαν υπηρεσίες ηλεκτρονικού ταχυδρομείου, ημερολογίων και επικοινωνιακών βάσεων δεδομένων. Η ζήτηση του κοινού για εφαρμογές επέκτεινε το πεδίο εφαρμογής τους και σε άλλους τομείς, όπως: παιχνίδια, αυτοματισμοί εργοστασίων, εφαρμογές γεωεντοπισμού και υπηρεσίες βασισμένες στην τοποθεσία, αγοράς εισιτηρίων. Σήμερα υπάρχουν εκατομμύρια διαθέσιμες εφαρμογές. Οι εφαρμογές κατεβάζονται συνήθως από πλατφόρμες διανομής εφαρμογών όπως οι App Store (iOS) ή Google Play Store. Ορισμένες εφαρμογές διατίθενται δωρεάν, ενώ άλλες διατίθενται επί πληρωμή, όπου το κέρδος μοιράζεται μεταξύ δημιουργού και πλατφόρμας διανομής. Συχνά οι εφαρμογές κινητών έρχονται σε αντίθεση με τις εφαρμογές επιτραπέζιου υπολογιστή, οι οποίες έχουν σχεδιαστεί για επιτραπέζιους υπολογιστές. Επίσης έρχονται σε αντίθεση με τις διαδικτυακές εφαρμογές οι οποίες έχουν σχεδιαστεί ώστε να λειτουργούν στον φυλλομετρητή για κινητά και όχι άμεσα στην κινητή συσκευή.

Το 2009 ο αρθρογράφος σε θέματα τεχνολογίας Ντέιβιντ Πόγκιου έγραψε ότι τα έξυπνα τηλέφωνα μπορούν να πάρουν το παρατσούκλι «τηλέφωνα των εφαρμογών» για να γίνονται διακριτά από τα λιγότερο εξελιγμένα έξυπνα τηλέφωνα. Ο διεθνής όρος για την εφαρμογή κινητού είναι ο app, ο οποίος είναι πολύ δημοφιλής και το 2010 η Αμερικανική Διαλεκτική Εταιρεία την ονόμασε λέξη της χρονιάς.

## Παραπομπές


## Εξωτερικοί σύνδεσμοι
* 

Κατηγορία:Έξυπνα τηλέφωνα
Κατηγορία:Λογισμικό κινητού τηλεφώνου
Διατραπεζικό επιτόκιο Ευρώ

Το **Διατραπεζικό επιτόκιο Ευρώ** είναι ένα ημερήσιο επιτόκιο αναφοράς που δημοσιεύεται από το Ευρωπαϊκό Ινστιτούτο Χρηματοπιστωτικών Αγορών με βάση τα κατά μέσο όρο επιτόκια στα οποία οι τράπεζες της Ευρωζώνης προσφέρουν να δανείσουν μη εξασφαλισμένα κεφάλαια σε άλλες τράπεζες της χονδρικής χρηματαγοράς (ή της διατραπεζικής αγοράς) του ευρώ. Πριν από το 2015, το ποσοστό δημοσιευόταν από την Ευρωπαϊκή Ομοσπονδία Τραπεζών.

## Δείτε ακόμη
* Ευρώ
* ΕΟΝΙΑ

## Παραπομπές


## Εξωτερικοί σύνδεσμοι
*Ευρωπαϊκή Κεντρική Τράπεζα
*Euribor homepage
*Euribor historical data (informative)
*Euribor Rate, Daily Update (Bank of Finland)
*Euribor homepage (informative historical data can also be found here)

Κατηγορία:Ευρωζώνη
Κατηγορία:Τραπεζική στην Ευρωπαϊκή Ένωση
Τίγρη της Ιάβας

Η **τίγρη της Ιάβας** ήταν πληθυσμός του Panthera Tigris sondaica που ζουσε στην Ιάβα της Ινδονησίας έως το 1970. Κυνηγήθηκε ανελέητα και ο βιότοπός της καταστράφηκε. Ήταν ένα εκ των τριών υποειδων τίγρης που ζούσαν στα νησιά Σούνδες.

Παλαιότερα, θεωρήθηκε ως ξεχωριστό υποείδος τίγρης, το οποίο είχε ταξινομηθεί  ως εξαφανισμένο στην κόκκινη λίστα της IUCN το 2008.  Το 2017, η ταξινομία του ζώου άλλαξε και η τίγρη της Ιάβας πήρε την ονομασία  P. t. sondaica, την οποία έχει και η τίγρη της Σουμάτρας που επιβιώνει και σήμερα. 

Τα αποτελέσματα της ανάλυσης DNA  από 23 δείγματα τίγρης από συλλογές μουσείων δείχνουν ότι οι τίγρεις αποίκισαν τα νησιά Σούνδες κατά τη διάρκεια της τελευταίας παγετώδους περιόδου.

## Ταξινόμηση
Το 1844, ο Temminck έδωσε την επιστημονική ονομασία Felis tigris sondaicus στην τίγρη της Ιάβας.

Το 1929, ο Βρετανός ταξινομιστής Reginald Innes Pocock κατέταξε  το υποείδος στο γένος Panthera χρησιμοποιώντας την επιστημονική ονομασία Panthera tigris.

Το 2017, η Task Force Classification Task  αναθεώρησε τη φτωχή ταξινόμηση και τώρα αναγνωρίζει τους ζωντανούς και εξαφανισμένους πληθυσμούς τίγρεων στην Ινδονησία ως P. t. sondaica.

Κατηγορία:Τίγρη
Κατηγορία:Εξαφανισμένα ζώα
Σ.Δ.Υ. Τρίπολης

Ο **Σύλλογος Δρομέων Υγείας Τρίπολης** είναι αθλητικός σύλλογος με έδρα την Τρίπολη Αρκαδίας. Ιδρύθηκε το 1992 και διαθέτει τμήματα στίβου και καλαθοσφαίρισης.

## Τμήμα καλαθοσφαίρισης ανδρών
Ο **Σύλλογος Δρομέων Υγείας Τρίπολης - Δρομείς BC** δραστηριοποιείται στο χώρο της καλαθοσφαίρισης με συνεχή αγωνιστική παρουσία από το 1992, με συμμετοχές στην ά, β’ και γ’ τοπική κατηγορία της Ένωσης Καλαθοσφαιρικών Σωματείων Κεντρικής και Νότιας Πελοποννήσου. Ο Σύλλογος χρησιμοποιεί το Κλειστό Γυμναστήριο Τρίπολης, χωρητικότητας 1.000 θεατών. Επίσημο έτος ίδρυσής του είναι το 1992 και χρώματα το κίτρινο και το μπλε. Διατηρεί τμήμα ανδρικής καλαθοσφαίρισης όλων των ηλικιακών ομάδων.

### Ιστορία
Το πρώτο τμήμα του συλλόγου δημιουργήθηκε το 1992. Με πρωτεργάτες τον Νίκο Σπυρόπουλο και τον Δημήτρη Κατσούλα δημιούργησαν την ομάδα μπάσκετ «ΔΡΟΜΕΑΣ». Η ομάδα δημιουργήθηκε για να προσφέρει την δυνατότητα σε άτομα που δεν ήταν αποκλειστικά Δρομείς αλλά είχαν και το μεράκι του Μπάσκετ να ασχοληθούν με το άθλημα, οργανωμένα και ερασιτεχνικά συνάμα. Ο «Δρομέας» τους πρόσφερε την δυνατότητα αυτή, όπως και συνεχίζει να την προσφέρει απλόχερα τη δυνατότητα να γυμναστούν, που σε διαφορετικές συνθήκες δεν θα μπορούσαν.

Το σύνθημα του Δρομέα είναι «ναι στον αθλητισμό χωρίς όρια ηλικίας». O πρώτος πρόεδρος της ομάδας ήταν ο Νίκος Σταυρόπουλος και πρώτος ο Ηλίας Μπαλής. Ο εμπνευστής της δημιουργίας της ομάδας μπάσκετ ήταν ο κ. Δημήτριος Κατσούλας. 

Οι πρώτοι αθλητές της ομάδας το 1992 ήταν οι: Βουτυρίτσας, Παγκράτης, Γόντικας, Κουνάς, Παπανικολάου, Ηλιόπουλος, Καναβός, Κωτσόπουλος, Παναγόπουλος Κατσούλας, Χρήστου.

Ο «Σύλλογος Δρομέων Υγείας Τρίπολης (Δρομείς BC)» μετά από 11 χρόνια από την ίδρυσή του (2002-2003), από τον Κατσούλα Δημ. και Κωτσόπουλο Χρ. ανέβηκε κατηγορία στο τοπικό πρωτάθλημα (από τη Γ’ τοπικού στη Β’).

### Τίτλοι
* **Πρωταθλητές Β' ΕΚΑΣΚΕΝΟΠ**: 2010-2011
* **Πρωταθλητές Γ' ΕΚΑΣΚΕΝΟΠ**: 2009-2010, 2002-2003

### Άλλες διακρίσεις
* 2η θέση Ά ΕΚΑΣΚΕΝΟΠ την αγωνιστική περίοδο 2011-2012
* Πρωταθλητές "ΜΙΝΙ" περιόδου 2012
* 6η θέση Ά ΕΚΑΣΚΕΝΟΠ την αγωνιστική περίοδο 2012-2013
* Πρωταθλητές "ΜΙΝΙ" περιόδου 2013
* 2η θέση Ά ΕΚΑΣΚΕΝΟΠ την αγωνιστική περίοδο 2013-201
* 3η θέση Ά ΕΚΑΣΚΕΝΟΠ την αγωνιστική περίοδο 2014-2015
* Πρωταθλητές ΕΚΑΣΚΕΝΟΠ Γυναικών την αγωνιστική περίοδο 2015-2016 και άνοδος στην Α2 Εθνική Κατηγορία Γυναικών
* 2η Θέση Α΄ΕΚΑΣΚΕΝΟΠ Ανδρών την αγωνιστική περίοδο 2015-2016
* Πρωταθλητές ΕΚΑΣΚΕΝΟΠ Ανδρών την αγωνιστική περίοδο 2018-2019, Πρωταθλητές Παίδων ΕΚΑΣΚΕΝΟΠ, 2η θέση Πρωταθλήματος Κεντρικής και Νότιας Ελλάδας.

## Παραπομπές


## Εξωτερικοί σύνδεσμοι
* 
* Σ.Δ.Υ. Τρίπολης, επίσημο ιστολόγιο (ανενεργό).

Κατηγορία:Αθλητικοί σύλλογοι Αρκαδίας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Ιδρύσεις αθλητικών συλλόγων το 1992
Κατηγορία:Ιδρύσεις ομάδων καλαθοσφαίρισης το 1992
Κούρος Παλαικάστρου

Ο **κούρος του Παλαικάστρου** είναι ένα χρυσελεφάντινο αγαλματίδιο ενός νέου άνδρα, που βρέθηκε στη σημερινή πόλη Παλαίκαστρο, ανατολικά της Σητείας, στον νομό Λασιθίου στην Κρήτη.

Χρονολογείται στην ύστερη μινωική εποχή (15ο αι. π.Χ.), κατά την εποχή του Χαλκού και εκτίθεται στο Αρχαιολογικό Μουσείο Σητείας. Έχει ύψος περίπου 50 εκ.· το μεγάλο μέγεθός του και η αξία των υλικών κατασκευής του δείχνουν ότι είχε λατρευτική αξία. Το μεγαλύτερο μέρος του σώματός του -ο κορμός, τα πόδια και τα χέρια- είναι καμωμένα από δόντι ιπποπόταμου, καλυμμένο με φύλλο χρυσού. Η κεφαλή διαφέρει: είναι σκαλισμένη σε γκρι-πράσινο σερπεντινίτη με οφθαλμούς από ορεία κρύσταλλο και δουλεμένο περαιτέρω με ελεφαντόδοντο.

## Πηγές
* L. H. Sackett - Θεόδωρος Κ. Ηλιόπουλος, «Ο κούρος του Παλαίκαστρου: Ένα χρυσελεφάντινο αριστούργημα της μινωϊκής γλυπτικής», L. H. Sackett, μετάφραση: Θεόδωρος Ηλιόπουλος, 38 σελίδες, Ταμείο Αρχαιολογικών Πόρων και Απαλλοτριώσεων, Αθήνα 2006, Ο κούρος του Παλαίκαστρου : Ένα χρυσελεφάντινο αριστούργημα της μινωϊκής γλυπτικής / L. H. Sackett ; μετάφραση Θεόδωρος Ηλιόπουλος, ISBN 960-214-507-2
* Lapatin, Kenneth D. S., J. A. Macgillivray, J. M. Driessen, L. H. Sackett, C. V. Crowther, P. Harrison, S. A. Hemingway, R. B. Koehl, M. S. Moak, A. Moraitou, J. Musgrave, A. Nikakis, S. E. Thorne, and J. Weingarten. "The Palaikastro Kouros: A Minoan Chryselephantine Statuette and Its Aegean Bronze Age Context." American Journal of Archaeology 106.2 (2002):
* Mac Gillivray J.A., Sackett L.H., Driessen J.M., "The Palaikastro Kouros, a Minoan Chryselephantine Statuette and its Aegean Bronze Age Context", BSA Studies, (1999)
* The Palaikastro Kouros at the Odysseus portal of the Hellenic Ministry of Culture

Κατηγορία:Μινωική τέχνη
Μαζούτ

Το **μαζούτ** είναι βαρύ, χαμηλής ποιότητος πετρελαϊκό καύσιμο, το οποίο χρησιμοποιείται σε μονάδες παραγωγής ενέργειας και άλλες εφαρμογές. Στις Ηνωμένες Πολιτείες και τη Δυτική Ευρώπη, το μαζούτ αναμειγνύεται ή διαλύεται, παράγοντας το ντίζελ.

Το μαζούτ χρησιμοποιείται ως καύσιμο για τη θέρμανση σπιτιών στις χώρες της πρώην ΕΣΣΔ και στα κράτη της Άπω Ανατολής, τα οποία δεν έχουν τις τεχνικές δυνατότητες να το αναμείξουν ή να το διαλύσουν σε πιο συμβατικά πετροχημικά. Στη Δύση, υπάρχουν πολλοί φούρνοι που τροφοδοτούνται με μαζούτ.

Το μαζούτ-100 είναι πετρελαϊκό καύσιμο το οποίο κατασκευάζεται σύμφωνα με τις προδιαγραφές ΓΚΟΣΤ, όπως τις ΓΚΟΣΤ 10585-75 (ανενεργή πλέον) ή την ΓΚΟΣΤ 10585-2013 (σύμφωνα με δεδομένα για τον Δεκέμβριο 2019 είναι ενεργή). Το μαζούτ παράγεται σχεδόν εξολοκλήρου στην πρώην Σοβιετική Ένωση, καθώς σχεδόν όλο το μαζούτ παράγεται από τη Ρωσική Ομοσπονδία, το Καζακστάν, το Αζερμπαϊτζάν και τοΤουρκμενιστάν. Αυτό το προϊόν χρησιμοποιείται συνήθως για την παραγωγή ατμού από μεγαλύτερους λέβητες, καθώς η ενεργειακή τους αξία είναι υψηλή.

## Παραπομπές

Κατηγορία:Πετρέλαιο
Πετρονόμισμα

Το **Πετρονόμισμα** είναι ένας Νεολογισμός που χρησιμοποιείται με τρεις διακριτές έννοιες, που συχνά συγχέονται:
#Δολάρια που καταβάλλονται στα κράτη παραγωγής πετρελαίου (Πετροδολάρια)—ένας όρος που εμφανίστηκε στην Πετρελαϊκή κρίση του 1973 που σημαίνει πλεονάσματα εμπορίας των κρατών παραγωγής πετρελαίου.
#Τα νομίσματα των χωρών παραγωγής πετρελαίου που τείνουν να αυξάνουν την αξία τους σε σχέση με άλλα νομίσματα, όταν η τιμή του πετρελαίου ανυψώνεται (και πέφτει όταν πέφτει).
#Τιμολόγηση του πετρελαίου σε δολάρια ΗΠΑ: νομίσματα που χρησιμοποιούνται ως Λογιστική μονάδα για την τιμή πετρελαίου στη διεθνή αγορά.

## Δείτε ακόμη
* Σύστημα ισοτιμιών Μπρέτον Γουντς
* Αποθεματικό νόμισμα

## Παραπομπές

## Εξωτερικοί σύνδεσμοι
* PetroTalk.com Portal for petro related Articles, Discussion, Links and more
* Washington Report
* A Look At The World's Economy (December 2000)  from CBS News
* IMF warns trade gap could bring down dollar
* Petrodollar Warfare: Dollars, Euros and the Upcoming Iranian Oil Bourse
* The beginning of the end for petrodollar by Bulent Gokay, 15 March 2006.
* Cost, abuse and danger of the dollar by Rudo de Ruijter, Mathaba News, March 7, 2007.
* In a graphic illustration of the new world order, Arab states have launched secret moves with China, Russia and France to stop using the US currency for oil trading

Κατηγορία:Αγορά συναλλάγματος
Κατηγορία:Πετρελαϊκή πολιτική
Παγκόσμιο νόμισμα

Στην Αγορά συναλλάγματος και στη διεθνή χρηματοδότηση, ένα **παγκόσμιο νόμισμα** είναι μια Νομισματική μονάδα που διεκπεραιώνεται διεθνώς, χωρίς καθορισμένα σύνορα.

## Ευρώ
Το ευρώ κληρονόμησε το καθεστώς του ως κύριο αποθεματικό νόμισμα από το γερμανικό μάρκο και η συνεισφορά του στα επίσημα αποθέματα αυξήθηκε καθώς οι τράπεζες επιδιώκουν τη διαφοροποίηση των αποθεμάτων τους και το εμπόριο στην ευρωζώνη επεκτείνεται.

Όπως και με το δολάριο, ορισμένα από τα νομίσματα του κόσμου είναι συνδεδεμένα με το ευρώ. Αυτά είναι συνήθως ανατολικοευρωπαϊκά νομίσματα όπως το Λεβ, συν πολλά νομίσματα της Δυτικής Αφρικής όπως το Εσκούδο του Πράσινου Ακρωτηρίου και το Φράγκο Δυτικής Αφρικής. Άλλες ευρωπαϊκές χώρες, αν και δεν είναι μέλη της ΕΕ, υιοθέτησαν το ευρώ λόγω της νομισματικής ένωσης τους με τα κράτη μέλη ή μονομερώς αντικατέστησαν τα δικά τους νομίσματα: Ανδόρα, Μονακό, Κοσσυφοπέδιο, Μαυροβούνιο, Άγιος Μαρίνος και Βατικανό.

Μέχρι τον Δεκέμβριο του 2006, το ευρώ υπερέβη το δολάριο στη συνδυασμένη αξία των μετρητών σε κυκλοφορία. Η αξία των κυκλοφορούντων τραπεζογραμματίων ευρώ αυξήθηκε σε πάνω από 610 ευρώ δισεκατομμύρια. Μια έκθεση του 2016 από τον Παγκόσμιος Οργανισμός Εμπορίου έδειξε ότι το παγκόσμιο εμπόριο ενέργειας, τροφίμων και υπηρεσιών γίνεται 60% με δολάρια ΗΠΑ και 40% με ευρώ.

## Δείτε ακόμη
* Κατάλογος νομισμάτων των χωρών του κόσμου

## Παραπομπές

## Εξωτερικοί σύνδεσμοι
*Global Imbalances and Developing Countries: Remedies for a Failing International Financial System, Jan Joost Teunissen and Age Akkerman (eds.), 2007, downloadable pdf book
*Single Global Currency Association.
*A Single Global Currency? Sure, why not. But, only if it's Gold and Silver Bullion!.
*Illustrated map "Money of the states of the world"
*World Currency site.
*Money.cnn.com
*Towards a world currency: world monetary standard and world monetary institution
*World currency, a different proposal 
*Global Currency Initiative : Organic Global Currency

Κατηγορία:Αγορά συναλλάγματος
Κατηγορία:Διεθνή χρηματοοικονομικά
Κοσσυφοπέδιο και ευρώ

Το Κοσσυφοπέδιο δεν είναι μέλος της Ευρωπαϊκής Ένωσης, αλλά η χώρα υιοθέτησε μονομερώς το Ευρώ το 2002 κατά την Αποστολή Προσωρινής Διοίκησης των Ηνωμένων Εθνών στο Κοσσυφοπέδιο και από τότε το χρησιμοποιεί ως de facto νόμισμα, παρόλο που δεν είναι επίσημο μέλος της Ευρωζώνη. Αυτό σημαίνει ότι το Ευρώ δεν είναι νόμιμο χρήμα εκεί, αλλά αντιμετωπίζεται ως τέτοιο από τον πληθυσμό. Πριν το 2002 το Κοσσυφοπέδιο χρησιμοποιούσε το Γερμανικό μάρκο.

## Δείτε επίσης
*Κοσσυφοπέδιο
*Μαυροβούνιο και ευρώ
*Ένταξη του Κοσσυφοπεδίου στην Ευρωπαϊκή Ένωση

## Παραπομπές


## Βιβλιογραφία
*Bogetic, Zeljko (2000). OFFICIAL DOLLARIZATION: CURRENT EXPERIENCES AND ISSUES. Cato Journal, Vol.20, No.2 (Fall 2000).
*BQK (2010). 
*NRC Handelsblad (1999). Kosovo krijgt douane en Duitse mark, 4 September 1999.
*Starr, Martha (2004). Monetary policy in post-conflict countries: Restoring credibility. American University, May 2004.
*Svetchine, Michel (2005). KOSOVO EXPERIENCE WITH EUROIZATION OF ITS ECONOMY. Central Bank of Albania.
*Schon, Gerard (2008). Euro Munzkatalog.

Κατηγορία:Ευρώ ανά χώρα
Κατηγορία:Σχέσεις Ευρωπαϊκής Ένωσης-Κοσσυφοπεδίου
Σουηδία και ευρώ

Η Σουηδία δεν χρησιμοποιεί προς το παρόν το ευρώ και δεν έχει σχέδια να αντικαταστήσει την κορώνα στο άμεσο μέλλον.

Η Συμφωνία Ένταξης της Σουηδίας το 1994 έκανε τη Σουηδία μέλος της συνθήκης του Μάαστριχτ, η οποία υποχρεώνει τις χώρες μέλη να υιοθετήσουν το ευρώ μόλις πληρούν της προϋποθέσεις. Η Σουηδία υποστηρίζει ότι η ένταξη στον Ευρωπαϊκό Μηχανισμό Συναλλαγματικών Ισοτιμιών 2 (όπου η συμμετοχή για δύο χρόνια είναι υποχρεωτική πριν την υιοθέτηση του ευρώ) είναι προαιρετική, ενώ έχει επιλέξει να μην υιοθετήσει το ευρώ ύστερα από δημοψήφισμα του 2003, αποφεύγοντας έκτοτε την εφαρμογή των απαιτήσεων υιοθέτησης του ευρώ.

## Δημοψήφισμα 2003
Το 55,9% των ψηφοφόρων στο δημοψήφισμα για την υιοθέτηση του ευρώ τον Σεπτέμβριο του 2003 ψήφισε κατά της ένταξης της Σουηδίας στην Ευρωζώνη. Αν οι Σουηδοί ψηφοφόροι ψήφιζαν υπέρ, η Σουηδία θα γινόταν μέλος της ευρωζώνης την 1 Ιανουαρίου 2006.

Στο δημοψήφισμα, οι ψηφοφόροι στην επαρχία Στοκχόλμης ψήφισαν υπέρ της υιοθέτησης του ευρώ (το 54,7% των ψηφοφόρων ψήφισε υπέρ του ευρώ, ενώ το 43,2% κατά). Επίσης, στην επαρχία Σκανίας το 49,3% των ψηφοφόρων ψήφισαν υπέρ και το 48,5% ψήφισε κατά, ενώ τα άκυρα και λευκά ψηφοδέλτια εμπόδισαν τη ψήφο "υπέρ" να ξεπεράσει το 50%. Εκτός αυτών των επαρχιών, σχεδόν όλοι οι υπόλοιποι δήμοι της Σουηδίας (όπως και μερικοί στην επαρχία Σκανίας) ψήφισαν κατά.

## Εξελίξεις μετά το 2020
Ως αποτέλεσμα της αύξησης της υποστήριξης προς το κοινό νόμισμα σε πρόσφατες δημοσκοπήσεις και με την ευκαιρία της εικοστής επετείου από το πρώτο δημοψήφισμα για το ευρώ στη Σουηδία, το ζήτημα της ενδεχόμενης διοργάνωσης δεύτερου δημοψηφίσματος άρχισε να επανέρχεται στο δημόσιο διάλογο από τον Σεπτέμβριο του 2023. Αν και μόνο ένα από τα σουηδικά κοινοβουλευτικά κόμματα (οι Φιλελεύθεροι) επέλεξε να πιέσει για την εισαγωγή του ευρώ το συντομότερο δυνατό, ενώ το Κόμμα του Κέντρου επέλεξε να ξεκινήσει έρευνα για τα υπέρ και τα κατά. Τον Οκτώβριο του 2025, το κυβερνών Κόμμα των Μετριοπαθών εξέφρασε ενδιαφέρον να διερευνήσει εκ νέου τα ωφέλη από την υιοθέτηση του ευρώ στη Σουηδία. Το κόμμα δήλωσε ότι μια νέα έρευνα θα πρέπει να δώσει μεγαλύτερη προσοχή στις γεωπολιτικές επιπτώσεις της ένταξης στην ευρωζώνη. Αν και η υπουργός Οικονομικών Ελίζαμπεθ Σβάντεσον δήλωσε ότι η υιοθέτηση του ευρώ δεν θα συμβεί στο άμεσο μέλλον, εντούτοις και οι Χριστιανοδημοκράτες χαιρέτισαν μια εκ νέου έρευνα για τα υπέρ και τα κατά της υιοθέτησης του ευρώ.

## Παραπομπές

Κατηγορία:Ευρώ ανά χώρα
Κατηγορία:Οικονομία της Σουηδίας
Κατηγορία:Σουηδία και Ευρωπαϊκή Ένωση
Κρυοπηγή Πρέβεζας

Η **Κρυοπηγή** είναι οικισμός της Ηπείρου στην Περιφερειακή Ενότητα Πρεβέζης.

## Γενικά στοιχεία
Η Κρυοπηγή βρίσκεται στις πλαγιές των Ορέων Ζαλόγγου σε υψόμετρο 490 μέτρα σε απόσταση περίπου 31 χλμ. Β.-ΒΔ. από την Πρέβεζα και υπάγεται στον δήμο Πρέβεζας, όπως διαμορφώθηκε το 2011 με το πρόγραμμα "Καλλικράτης". Σύμφωνα με την απογραφή 2011 απογράφησαν 135 κάτοικοι οι οποίοι ασχολούνται με την γεωργία και την κτηνοτροφία. Η περιοχή αποτελεί το πιο ορεινό τμήμα του Δήμου με φυσική ομορφιά και βρίσκεται και αυτό στους πρόποδες του Ζαλόγγου, μόλις δύο χιλιόμετρα μακριά από την Μονή Αγίου Δημητρίου Ζαλόγγου. Το κλίμα είναι ηπειρωτικό με σχετικά κρύους χειμώνες με μικρή ηλιοφάνεια λόγω θέσης. Έχει αρκετές πηγές μέσα και έξω από το χωριό όπου πιθανόν οφείλει και το όνομά του.

## Μετονομασία
Η παλαιά ονομασία του χωριού ήταν **Ντούβγαινα** ή **Δούβιανα**. Το 1927 μετονομάστηκε σε **Κρυοπηγή**.

## Ιστορικά στοιχεία
Σύμφωνα με μαρτυρίες η Κρυοπηγή πιθανολογείται ότι ιδρύθηκε γύρω στο 1800. Οι πρώτοι κάτοικοι εγκαταστάθηκαν στη θέση «Μάναρη», αλλά σύντομα μετακινήθηκαν στους πρόποδες του Ζαλόγγου, από τα πολλά φίδια και τους σκορπιούς.

Μεγάλη ήταν η αντιστασιακή δράση των Κρυοπηγιωτών στον ελληνογερμανικό πόλεμο με μεγάλο όμως και το τίμημα. Το 1944 οι Γερμανοί, πίσω από την εκκλησία Αγία Τριάδα Αγρινίου, εκτέλεσαν την Μεγάλη Παρασκευή εν ψυχρώ 23 Κρυοπηγιώτες. Σήμερα στην πλατεία του χωριού υπάρχει μνημείο αφιερωμένο στην μνήμη των αδικοχαμένων. Το Μαρτυρικό χωριό της Κρυοπηγής Πρέβεζας αναγνωρίστηκε από την αρμόδια Επιτροπή του Υπουργείου Εσωτερικών στις 2 Αυγούστου 2019.
## Φωτογραφίες

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Πρέβεζας
Μαρία Ζορμπά

Η **Μαρία Ζορμπά** είναι Ελληνίδα ηθοποιός.

## Βιογραφικό
### Κινηματογράφος
Έκανε το κινηματογραφικό της ντεμπούτο το 1990 στη ταινία μικρού μήκους «*Η προδοσία*», όπου είχε τον πρωταγωνιστικό ρόλο, παίζοντας μαζί με την Ισαβέλλα Βλασιάδου και τον Χρήστο Στέργιογλου. Ακολούθησε η δεύτερη συμμετοχή της στη μεγάλη οθόνη το 1993 στην ταινία «*Ένα γέλιο*» ενώ το 1994 έπαιξε στο δράμα «*Μεταίχμιο*».

Έγινε ιδιαίτερα γνωστή στο ευρύ κοινό το 2001 με το ρόλο της Άννας Μηλιώνη στην κοινωνική ταινία του Στράτου Τζίτζη «*Σώσε με*». Εκεί συμπρωταγωνίστησε μαζί με τον Αλέκο Συσσοβίτη και τον Γιώργο Καραμίχο ενώ στο τέλος της ίδιας χρονιάς πήρε το Βραβείο Ερμηνείας Α΄ Γυναικείου Ρόλου στα Κρατικά Βραβεία, για την ερμηνεία της στην ταινία. Το 2003, έκανε δύο ακόμη συμμετοχές στον κινηματογράφο στις ταινίες «*Όλο το βάρος του κόσμου*» και «*Red Sky*». Το 2004 έπαιξε στις ταινίες «*[[Τεστοστερόνη (ταινία)|Τεστοστερόνη]]*» και «*Μαραθώνιος*». Το 2005 απέσπασε και πάλι ένα κινηματογραφικό βραβείο για την ερμηνεία της στην ταινία «*Γλυκιά μνήμη*», και συγκεκριμένα το Βραβείο Ερμηνείας Β' Γυναικείου Ρόλου. Ακολούθησαν οι ρόλοι της στις ταινίες «*Ακαδημία Πλάτωνος*» και «*Καντίνα*» το 2009. Το 2011, πήρε και πάλι το Βραβείο Ερμηνείας Β' Γυναικείου Ρόλου για το ρόλο της στην ταινία «*Ταξίδι στη Μυτιλήνη*» όπου υποδύθηκε τη Μαριγκούλα.
Το 2022 επανήλθε στον κινηματογράφο με κεντρικό ρόλο στην ταινία του Βασίλη Μαζωμένου Καθαρτήριο

### Τηλεόραση
Στην τηλεόραση έκανε το ντεμπούτο της το 1990 με μία μικρή συμμετοχή στη σειρά τρόμου «*Το Φάντασμα*». Το 1996, πρωταγωνίστησε στη τηλεταινία της κρατικής τηλεόραση «*Κεραίες*». Το 2005, έκανε διάφορες εμφανίσεις στη σειρά «*Ο θησαυρός της Αγγελίνας*» στη ΝΕΤ ενώ έλαβε μέρος στην τηλεταινία «*Ο δρόμος*» στο Mega Channel.

Τη σεζόν 2007-2008 είχε ένα από τους πρωταγωνιστικούς ρόλους στην κοινωνική σειρά «*Το Δέκα*» στον Alpha. Τη σεζόν 2010-2011 πρωταγωνίστησε μαζί με τις Λίνα Σακκά, Δήμητρα Ματσούκα και Ράνια Σχίζα στη σειρά «*Κούκλες*» στο Mega Channel υποδυόμενη μία παντρεμένη γυναίκα από την επαρχεία που αφήνει τη ζωή της στην περιοχή αυτή για να κάνει μία νέα αρχή στην Αθήνα. Το 2015 πρωταγωνίστησε στο επεισόδιο "Face" της αστυνομικής σειράς «*[[10η εντολή]]*». Από το 2019 μέχρι 2020 συμμετέχει στην δραματική ερωτική σειρά «*Έρωτας Μετά*» στον Alpha.  *Τη σεζόν 2022 σειρά συμμετείχε στη Σκοτεινή Θάλασσα του [[MEGA]].Τη σεζόν 2022-2023  συμμετείχε στη σειρά Άγρια Γη του [[ΣΚΑΪ]].<nowiki/>Τη σεζόν 2023-2024  συμμετείχε στη σειρά Το Ναυάγιο του [[MEGA]]. Τη σεζόν 2025-2026 συμμετέχει στη σειρά Μια νύχτα μόνο του MEGA.*

## Φιλμογραφία
### Κινηματογράφος

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Εξαίρεση

Ο όρος **εξαίρεση** (*opt-out*) αναφέρεται σε διάφορες μεθόδους με τους οποίους τα άτομα μπορούν να αποφύγουν να λάβουν ανεπιθύμητες πληροφορίες σχετικά με το προϊόν ή την υπηρεσία. Αυτή η δυνατότητα συνδέεται συνήθως με καμπάνιες άμεσου μάρκετινγκ, όπως το μάρκετινγκ ηλεκτρονικού ταχυδρομείου ή το διαφημιστικό ταχυδρομείο. Μια λίστα όσων έχουν αποχωρήσει αποκαλείται Κατάλογος Ρόμπινσον.

## Δείτε ακόμη
*Κατάλογος Ρόμπινσον

## Παραπομπές

Κατηγορία:Μάρκετινγκ
Κροατία και ευρώ

Το νόμισμα της Κροατίας, η κούνα, χρησιμοποιεί ως κύρια αναφορά το Ευρώ (και πριν από αυτόν έναν από τους μεγάλους προκατόχους του ευρώ, το Γερμανικό μάρκο) από τη δημιουργία της το 1994, και μακροχρόνια πολιτική της Εθνικής Τράπεζας Κροατίας ήταν να διατηρεί τη συναλλαγματική ισοτιμία της κούνα με το ευρώ σε ένα σχετικά σταθερό εύρος.

Η ένταξη της Κροατίας στην Ευρωπαϊκή Ένωση την υποχρεώνει να ενταχθεί τελικά στην Ευρωζώνη, ως εκ τούτου η χώρα σχεδιάζει να ενταχθεί στο Ευρωπαϊκό Νομισματικό Σύστημα, την οδό για την πλήρη υιοθέτηση του ευρώ. Πριν από την ένταξη της Κροατίας στην ΕΕ την 1η Ιουλίου 2013, ο διοικητής της Εθνικής Τράπεζας Κροατίας δήλωσε ότι θα ήθελε να αντικατασταθεί η κούνα από το ευρώ το συντομότερο δυνατόν μετά την προσχώρηση. Αυτό μπορεί να γίνει τουλάχιστον δύο χρόνια μετά την προσχώρηση της Κροατίας στον ERM2 (επιπρόσθετα από την ικανοποίηση άλλων κριτηρίων).

Η Εθνική Τράπεζα Κροατίας είχε προβλέψει την υιοθέτηση του ευρώ εντός δύο ή τριών ετών από την ένταξη στην ΕΕ. Ωστόσο, η Κρίση της Ευρωζώνης καθυστέρησε τον σχεδιασμό για υιοθέτηση του ευρώ από την Κροατία. Η οικονομία της χώρας απείχε επίσης από την εκπλήρωση των νομισματικών και δημοσιονομικών κριτηρίων για την υιοθέτηση του ευρώ. H Ευρωπαϊκή Κεντρική Τράπεζα ανέμενε αρχικά η Κροατία να γίνει αποδεκτή για ένταξη στον ERM II το νωρίτερο το 2016 και να υιοθετήσει το ευρώ το 2019, ωστόσο φαίνεται ότι η χώρα θα ενταχθεί στον Μηχανισμό εντός του 2020 και θα υιοθετήσει το ενιαίο νόμισμα, μαζί με τη Βουλγαρία, το 2023. Ήδη δημοσιεύτηκαν στην Επίσημη Εφημερίδα της ΕΕ οι όψεις των κερμάτων Ευρώ της Κροατίας. 

## Δείτε ακόμη
* Ένταξη της Κροατίας στην Ευρωπαϊκή Ένωση
* Διεύρυνση της ευρωζώνης

## Παραπομπές

Κατηγορία:Οικονομία της Κροατίας
Κατηγορία:Ευρώ ανά χώρα
Ευρώ
Ηνωμένο Βασίλειο και ευρώ

Το Ηνωμένο Βασίλειο δεν επιδίωξε να υιοθετήσει το Ευρώ σαν επίσημο νόμισμα του κατά τη διάρκεια που ήταν μέλος της Ευρωπαϊκής Ένωσης (EU), και εξασφάλισε εξαίρεση στη δημιουργία του ευρώ μέσω της Συνθήκης του Μάαστριχτ το 1992.

Οι δημοσκοπήσεις στο Ηνωμένο Βασίλειο έδειξαν ότι η πλειοψηφία των Βρετανών ήταν αντίθετοι με την υιοθέτηση του ευρώ. Σε ένα δημοψήφισμα το 2016 η πλειοψηφία ψήφισε αποχώρηση από την Ευρωπαϊκή Ένωση γεγονός που εξάλειψε την πιθανότητα οποιασδήποτε μελλοντικής υιοθεσίας. Στις 31 Ιανουαρίου 2020 στις 23:00 GMT το Ηνωμένο Βασίλειο εγκατέλειψε την ΕΕ.

Παρόλο που δεν ήταν ποτέ μέλος της Ευρωζώνης, το ευρώ χρησιμοποιόταν στις Περιοχές Κυρίαρχων Βάσεων Ακρωτηρίου και Δεκέλειας που ανήκουν στο ΗΒ, και σαν δεύτερο νόμισμα στο Γιβραλτάρ, που επίσης ανήκει στο ΗΒ.

## Δείτε ακόμη
* Διεύρυνση της ευρωζώνης

## Παραπομπές

## Εξωτερικοί σύνδεσμοι
*HM Treasury – Official UK Treasury euro website
*European Central Bank – Graph showing euro-sterling exchange-rate from 1999 to the present
*The UK's five tests BBC
*Reuters – Factbox – A look at sterling milestones as euro parity looms 

Κατηγορία:Δημόσια πολιτική στο Ηνωμένο Βασίλειο
Ευρώ
Κατηγορία:Ευρώ ανά χώρα
Ευρώ
Ευρω